ઈમરાન ખાનની પાર્ટીએ ૨૫મી જુલાઈના દિવસે યોજાયેલી ચૂંટણીમાં ૧૧૬ સીટો જીતી હતી. નવ અપક્ષ સભ્યો તેમની પાર્ટીમાં જોડાઈ જતા આ સંખ્યા વધીને ૧૨૫ થઈ હતી. આખરે સંખ્યા ૧૫૮ ઉપર પહોંચી હતી. મહિલાઓ માટે અનામત રાખવામાં આવેલી ૬૦ સીટો પૈકી ૨૮ અને લઘુમતીઓ માટે અનામત રાખવામાં આવેલી ૧૦ સીટો પૈકીની પાંચ મળી જતા સંખ્યા ૧૫૮ ઉપર પહોંચી હતી. શપથવિધી કાર્યક્રમમાં અનેક પૂર્વ ખેલાડી પણ હાજર રહ્યા હતા. ઇસ્લામાબાદમાં સાદા કાર્યક્રમમાં શપથ લીધા હતા. શુક્રવારના દિવસે થયેલા શક્તિ પ્રદર્શનમાં નેશનલ એસેમ્બલીમાં ઇમરાનને ૧૭૬ વોટની સાથે દેશના વડાપ્રધાન તરીકે ચૂંટી કાઢવામાં આવ્યા હતા. શપથવિધી કાર્યક્રમમાં મોટી સંખ્યામાં સેનાના વરિષ્ઠ અધિકારી હાજર રહ્યા હતા. ઇમરાનન ત્રીજી પત્નિ બુશરા ઉર્ફે પિન્કી પીર પણ હાજર રહી હતી.આર્મી વડા કમર જાવેદ બાજવા પણ હાજર રહ્યા હતા. ઇમરાનન પાર્ટી ૨૨મી જુલાઇના દિવસે યોજાયેલી ચૂંટણીમાં સૌથી મોટી પાર્ટી તરીકે ઉભરી આવી હતી. શુક્રવારના દિવસે સ્પીકર અસદ કૈસર દ્વારા ઇમરાનના ચૂંટાઇ આવવાની જાહેરાત કરી હતી. ઇમરાને ૨૦૧૩માં ચૂંટણી જીતીને પાકિસ્તાની સંસદમાં પહોંચ્યા હતા. વર્ષ ૧૯૯૬માં ઇમરાને પોતાની પાર્ટીની રચના કરી હતી. શરૂઆતમાં ભ્રષ્ટાચાર સામે લડત ચલાવવા માટેન જાહેરાત કરવામાં આવી હતી. ન્યુ પાકિસ્તાનનો નારો પણ આપવામાં આવ્યો હતો. વર્ષ ૨૦૦૭માં મુખ્ય વિરોધ પક્ષ તરીકે ઇમરાનની ઓળખ ઉભી થઇ હતી. ઇમરાન ખાનની શપથવિધિને લઇને તમામ તૈયારીઓ ગઇકાલે શુક્રવારના દિવસે કરી લેવામાં આવી હતી. હાલમાં યોજાયેલી રાષ્ટ્રીય ચૂંટણીમાં ઇમરાન ખાનની પાર્ટીને સૌથી વધુ સીટો મળી હતી. ઈમરાન ખાન સામે કેટલાક પડકારો રહેલા છે. જેને પાર પાડવાની બાબત સરળ રહેશે નહીં. રાજનીતિમાં કટ્ટર છબીના સમર્થક તરીકે ઈમરાન ખાનની ગણતરી કરવામાં આવે છે. ઈમરાન ખાન સેનાના પસંદગીના લીડર રહ્યા છે. જેથી સેનાનો પણ સાથ મળ્યો હતો. ઈમરાન ખાને ચૂંટણી પહેલા ભારતની સામે વ્યાપક નિવેદનબાજી કરી હતી. ચૂંટણી જીતી ગયા બાદ ઈમરાન ખાને ચોક્કસપણે સારા સંબંધો સ્થાપિત કરવાની વાત કરી છે. ભારત સાથે સંબંધો અંગે ઈમરાન ખાને કહ્યું છે કે પાકિસ્તાનમાં જે કઈપણ થયું છે તેના માટે ભારત જવાબદાર છે. આજ પ્રકારના આક્ષેપો ભારત દ્વારા પણ લગાવવામાં આવે છે. આ આક્ષેપબાજીની રમતથી કોઈને કઈ ફાયદો થશે નહીં. પેટાખંડમાં શાંતિ અને સ્થિરતા માટે બંને દેશોને સાથે આવવું પડશે. ચૂંટણી પહેલા ઈમરાને નવાઝ શરીફ અને તેમના પરિવાર ઉપર ભ્રષ્ટાચારને લઈને આક્ષેપો કર્યા હતા. એમ માનવામાં આવે છે કે હવે નવાઝ શરીફને મુશ્કેલીનો સામનો કરવો પડી શકે છે. પોતાની વિદેશ નીતિના મામલામાં પાકિસ્તાન ચીનને વધુ પ્રાથમિકતા આપે છે. ઈમરાન ખાન પણ ચીનને જ વધુ પ્રાથમિકતા આપે તેવા સંકેત દેખાઈ રહ્યા છે.